Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 638

43. A K+ F-i megállapodások hatásainak értékelése során az érintett piac meghatározásának kulcsa azoknak a termékeknek, technológiáknak vagy K+F erõfeszítéseknek a meghatározása, amelyek a felekkel szemben a versennyel kapcsolatos korlátozó erõt jelentenek. A lehetséges helyzetek skálájának egyik végén az innováció olyan terméket (vagy technológiát) eredményezhet, amely meglévõ termékek (vagy technológiák) piacán áll versenyben. Ez a helyzet az apró fejlesztésekre vagy változtatásokra — mint például egyes termékek új modelljeire — irányuló K+ F esetén. A lehetséges hatások itt a meglévõ termékek piacát érintik. A skála másik végén az innováció teljesen új terméket eredményezhet, amely saját új piacát hozza létre (például egy korábban gyógyíthatatlan betegség elleni új oltóanyag). Ebben az esetben a meglévõ piacok csak akkor relevánsak, ha valamilyen módon a szóban forgó újításhoz kapcsolódnak. Ennek következtében, és amennyiben lehetséges, az innovációs együttmûködés hatásait kell értékelni. Az esetek nagy része azonban valószínûleg a két szélsõség közötti helyzeteket érinti, azaz olyan eseteket, amelyekben az innovációs erõfeszítések olyan termékeket (vagy technológiákat) hozhatnak létre, amelyek idõvel felváltják a meglévõket (például a hanglemezt felváltó CD). Az ilyen helyzetek gondos elemzésének mind a meglévõ piacokra, mind az innovációs megállapodás hatására ki kell terjednie. A meglévõ piacok

Source: https://magyarkozlony.hu/hivatalos-lapok/0d2ec54993e610d02f6369c49ab38cb1f1139fbb/dokumentumok/be6f0d36b696c7273a5854d57d36152b60703eea/letoltes